
ΤΕΥΧΟΣ ΤΕΤΑΡΤΟ 


Αρ 


. Φύλλου 450 


ΑΠΟΦΑΣΕΙΣ 

Αριθμ. 17027/214375 

Καθορισμός των ορίων αιγιαλού και παραλίας 
στη θέση επί της δημοτικής οδού Στόμιο δια¬ 
σταύρωση με ε.ο. 8 (Οξύλινθος - Πλατάνα) του 
Δήμου Κύμης - Αλιβερίου, Π.Ε. Εύβοιας και ακύ¬ 
ρωση της αριθμ. 5242/14.5.1981 απόφασης του 
Νομάρχη Εύβοιας (Δ' 407). 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3,4 και 5, του ν. 2971/2001 
(Α' 285) «περί αιγιαλού και παραλίας και άλλες διατά¬ 
ξεις», όπως έχει τροποποιηθεί και ισχύει σήμερα και τις 
διατάξεις του άρθρου 113 του ν. 3978/2011 (Α' 137) με 
το οποίο τροποποιήθηκε το άρθρο 5 του ν. 2971/2001. 

2. Τις διατάξεις του ν. 3200/1955 «περί διοικητικής απο- 
κεντρώσεως», όπως αυτές τροποποιήθηκαν και ισχύουν 
σήμερα μετά ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 71/1984, π.δ. 347/1986, ν. 2026/1992 
και π.δ. 97/1993. 

3. Την αριθμ. 1063649/790/Α0006/3.8.2004 απόφα¬ 
ση του Υπουργού Οικονομίας και Οικονομικών «Περί 
καταγραφής και διοικητικής κωδικοποίησης των αρμο¬ 
διοτήτων σε θέματα υπηρεσιών υπουργείου Οικονομί¬ 
ας και Οικονομικών που περιέρχονται στους Γενικούς 
Γραμματείς Περιφερειών κατά τις διατάξεις της παρ. 21 
του άρθρου 46 του ν. 3220/2004. 

4. Τις διατάξεις του π.δ. 111/2014 «περί οργανισμού 
Υπ. Οικονομικών». 

5. Τις διατάξεις των διατηρούμενων άρθρων του 
π.δ. 284/1988 «Οργανισμός Υπ. Οικονομικών». 

6. Τις διατάξεις της παρ. 21 του άρθρου 46 του 
ν. 3220/2004 (Α' 15) «μέτρα αναπτυξιακής και κοινωνικής 
πολιτικής - αντικειμενοποίηση του φορολογικού ελέγχου 
και άλλες διατάξεις» δυνάμει των οποίων από 10.4.2004, 
αρμοδιότητες του Υπουργού Οικονομίας και Οικονομι¬ 
κών, οι οποίες ανήκαν ή είχαν μεταβιβαστεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα του Υπουργείου 
Οικονομίας και Οικονομικών, που εξαιρέθηκαν από την 


κατάργηση με τις διατάξεις της παρ. 2 του άρθρου 39 του 
ν. 2218/1994, περιέρχονται στους Γενικούς Γραμματείς 
Περιφερειών. 

7. Τις διατάξεις του ν. 3852/2010 (Α' 87) περί «νέας 
αρχιτεκτονικής της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» και ιδίως 
τις διατάξεις της παρ. 1 και 2 του άρθρου 6, τις διατάξεις 
της παρ. 1 του άρθρου 280 και τις διατάξεις της παρ. 4 
του άρθρου 283. 

8. Το αριθμ. Δ6Α 1022671 ΕΞ 2011/10.2.2011 έγγραφο 
του Υπ. Οικονομικών, σύμφωνα με το οποίο οι αρμοδιό¬ 
τητες του Υπουργού Οικονομικών, που περιήλθαν στους 
Γενικούς Γραμματείς των Περιφερειών (του ν. 2503/1997, 
Α' 107), σύμφωνα με τις διατάξεις της παρ. 21 του άρ¬ 
θρου 46 του ν. 3220/2004 (Α' 15) και καταγράφονται 
στην αριθμ. 1063649/790/Α0006/3.8.2004 απόφαση 
του Υπουργού Οικονομίας και Οικονομικών, ασκούνται 
από 1.1.2011, από τους Γενικούς Γραμματείς των Αποκε¬ 
ντρωμένων Διοικήσεων, σύμφωνα με τις διατάξεις του 
άρθρου 280 του ν. 3852/2010 (Α' 87). 

9. Τις διατάξεις του π.δ. 138/2010 (Α' 231) «περί οργα¬ 
νισμού Αποκεντρωμένης Διοίκησης Θεσσαλίας -Στερεός 
Ελλάδας». 

ΙΟ.Την αριθμ. 13917 απόφαση του Υπουργού Εσωτε¬ 
ρικών περί διορισμού Συντονιστή στην Αποκεντρωμένη 
Διοίκηση Θεσσαλίας - Στερεός Ελλάδας. (Υ.Ο.Δ.Δ. 250). 

11 .Την αριθμ. 5242/14.5.1981 απόφαση του Νομάρχη 
Εύβοιας (Δ' 407). 

12. Την από 13.6.2016 έκθεση της κατά το άρθρο 3 του 
ν. 2971/19.12.2001 (Α' 285) «περί αιγιαλού και παραλίας» 
αρμόδιας Επιτροπής καθορισμού ορίων αιγιαλού και πα¬ 
ραλίας, για τον καθορισμό ορίων αιγιαλού και παραλίας 
στη θέση επί της δημοτικής οδού Στόμιο διασταύρωση 
με ε.ο. 8 (Οξύλινθος -Πλατάνα) του Δήμου Κύμης - Αλι- 
βερίου, Π.Ε. Εύβοιας, με ενδιαφερόμενη τη Διεύθυνση 
Τεχνικών Έργων Π.Ε. Εύβοιας. 

13. Το από Σεπτεμβρίου 2014 τοπογραφικό διάγραμμα 
κλίμακας 1:1000 αποτελούμενο από μία (1) πινακίδα με 
αρ. οχ. ΚΘ-ΑΠ/01 και συνοδεύει την έκθεση της προα- 
ναφερόμενης Επιτροπής. 

14. Το αριθμ. 12747/27.11.2017 έγγραφο της Περιφε¬ 
ρειακής Διεύθυνσης Δημόσιας Περιουσίας Θεσσαλίας - 
Στερεός Ελλάδας, με το οποίο ζητείται η έκδοση απόφα¬ 
σης, αποφασίζουμε: 

Επικυρώνουμε την από 13.6.2016 έκθεση της κατά το 
άρθρο 3 του ν. 2971/2001 αρμόδιας Επιτροπής καθορι¬ 
σμού ορίων αιγιαλού και παραλίας στη θέση επί της δη¬ 
μοτικής οδού Στόμιο διασταύρωση με ε.ο. 8 (Οξύλινθος - 
Πλατάνα) του Δήμου Κύμης - Αλιβερίου, Π.Ε. Εύβοιας, 
με ενδιαφερόμενη τη Διεύθυνση Τεχνικών Έργων Π.Ε. 
Εύβοιας, καθώς και το από Σεπτεμβρίου 2014τοπογρα- 
φικό διάγραμμα κλίμακας 1:1000 αποτελούμενο από (1) 
πινακίδα με αρ. οχ. ΚΟ-ΑΠ/01. 

Στο τοπογραφικό διάγραμμα η αρμόδια επιτροπή: 

1. Καθορίζει την οριογραμμή αιγιαλού με κόκκινη 
συνεχή πολυγωνική γραμμή με στοιχεία 1, 2, ...,12 και 
15, 16,..., 20 της οποίας οι κορυφές εξασφαλίζονται με 
συντεταγμένες από το κρατικό τριγωνομετρικό δίκτυο 
σε Εγκάρσια Μερκατορική Προβολή στο Ελληνικό Γεω- 
δαιτικό Σύστημα Αναφοράς 1987 (ΕΓΣΑ 87). 

2. Καθορίζει την οριογραμμή της παραλίας με κίτρινη 
συνεχή πολυγωνική γραμμή με στοιχεία 1', 2', ...12' και 
15', 16',..., 20' της οποίας οι κορυφές εξασφαλίζονται με 
συντεταγμένες από το κρατικό τριγωνομετρικό δίκτυο σε 
Εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (ΕΓΣΑ 87) και απέχει στα¬ 
θερή απόσταση ΙΟμ. από την οριογραμμή του αιγιαλού, 
για να εξυπηρετηθούν οι σκοποί της παρ. 1 του άρθρου 7 
του ν. 2971/2001. Στη ζώνη παραλίας υπάρχουν τοιχία, 
περιφράξεις, κλίμακες, τεχνικά, που δεν εξαιρούνται από 
αυτήν. 

3. Επανακαθορίζει την οριογραμμή αιγιαλού με κόκ¬ 
κινη συνεχή πολυγωνική γραμμή με στοιχεία 12,..., 15 
της οποίας οι κορυφές εξασφαλίζονται με συντεταγμέ¬ 
νες από το κρατικό τριγωνομετρικό δίκτυο σε Εγκάρσια 
Μερκατορική Προβολή στο Ελληνικό Γεωδαιτικό Σύστη¬ 
μα Αναφοράς 1987 (ΕΓΣΑ 87). 

4. Επανακαθορίζει την οριογραμμή της παραλίας με 
κίτρινη συνεχή πολυγωνική γραμμή με στοιχεία 12',..., 
15' της οποίας οι κορυφές εξασφαλίζονται με συντεταγ¬ 
μένες από το κρατικό τριγωνομετρικό δίκτυο σε Εγκάρ¬ 
σια Μερκατορική Προβολή στο Ελληνικό Γεωδαιτικό 
Σύστημα Αναφοράς 1987 (ΕΓΣΑ 87). 

5. Αποφαίνεται τη μη ύπαρξη παλαιού αιγιαλού. 

6. Ακυρώνει την αριθμ. 5242/14.5.1981 απόφαση του 
Νομάρχη Εύβοιας (Δ' 407), με την οποία επικυρώθηκε η 
από 24.11.1980 έκθεση της αρμόδιας Επιτροπής και το 
από Αυγούστου 1980 τοπογραφικό διάγραμμα που τη 
συνοδεύει, που επανακαθορίζεται με την παρούσα, με 
την από 13.6.2016 έκθεση της Επιτροπής. 

Η παρούσα απόφαση με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Λάρισα, 14 Δεκεμβρίου 2017 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 


ΕΚΘΕΣΗ 

της επιτροπής καθορισμού των ορίων αιγιαλού, 
παραλίας, παλαιού αιγιαλού, σύμφωνα με τα άρ¬ 
θρα 3,4 του ν. 2971/2001 και 5, όπως αντικατα- 
στάθηκε με το άρθρο 113 του ν. 3978/2011 στη 
θέση επί της δημοτικής οδού Στόμιο διασταύρω¬ 
ση με ε.ο.8 (Οξύλιθος-Πλατάνα) του Δήμου Κύ¬ 
μης - Αλιβερίου, Π.Ε. Εύβοιας, κατόπιν αιτήσεως 
της Διεύθυνση Τεχνικών Έργων ΠΕ Εύβοιας. 

Στην Κύμη Εύβοιας σήμερα 13-06-2016, ημέρα Δευ¬ 
τέρα, οι υπογεγραμμένοι: 

1. ΓΚΑΛΦΑ ΑΘΑΝΑΣΙΑ, Πολιτικός Μηχανικός ΠΕ/Δ, 
Αναπληρώτρια Προϊσταμένη της Περιφερειακής Διεύ¬ 
θυνσης Δημόσιας Περιουσίας Θεσσαλίας - Στερεάς Ελ¬ 
λάδας, ως Πρόεδρος. 

2. ΛΑΜΠΡΟΥ ΕΥΑΓΓΕΛΟΣ, Λιμενάρχης Κύμης, ως μέ¬ 
λος. 

3. ΠΡΟΚΑΚΗΣ ΔΗΜΗΤΡΙΟΣ, Αγρονόμος Τοπογράφος 
Μηχανικός ΠΕ/Δ, του Αυτοτελούς Γραφείου Δημόσιας 
Περιουσίας Εύβοιας, ως μέλος. 

4. ΚΑΡΑΒΑ ΤΡΙΑΝΤΑΦΥΛΛΙΑ, Πολιτικός Μηχανικός 
ΠΕ/Δ, Αναπληρώτρια Προϊσταμένη της Υπηρεσίας Δό¬ 
μησης του Δήμου Κύμης-Αλιβερίου, ως μέλος. 

5.0 Π ροϊστάμενος της Διεύθυνσης Περιβάλλοντος Χω¬ 
ρικού Σχεδιασμού Στερεάς της Αποκεντρωμένης Διοίκη¬ 
σης Θεσσαλίας - Στερεάς Ελλάδας, αν και προσκλήθηκε 
νόμιμα δεν προσήλθε, που αποτελούμε την Επιτροπή κα¬ 
θορισμού ορίων αιγιαλού - παραλίας - παλαιού αιγιαλού, 
η σύνθεση της οποίας καθορίστηκε βάσει των διατάξεων 
των άρθρων 3,4 του ν. 2971/2001 και 5, όπως αντικατα- 
στάθηκεμετο άρθρο 113 του ν. 3978/2011 (ΦΕΚ285/τ.Α7 
19-12-2001 )καισυγκροτήθηκεμετηναριθμ.7405/84763/ 
13-05-2015 απόφαση Γ.Γ. Αποκεντρωμένης Διοίκησης 
Θεσσαλίας - Στερεάς Ελλάδας, όπως τροποποιήθηκε με 
τις αριθμ. 8294/95792/04-06-2015 καιΐ 7672/221025/ 
1-12-2015 (ΑΔΑ:ΩΝ43ΟΡ10-ΟΜ3) όμοιες αποφάσεις. 

Συνήλθαμε στα γραφεία του Λιμεναρχείου Κύμης, μετά 
από την αριθμ. 6434/10-06-2016 πρόσκληση της Προέ¬ 
δρου της, για να γνωμοδοτήσουμε επί της υπόθεσης κα¬ 
θορισμού, για πρώτη φορά, των οριογραμμών αιγιαλού 
και παραλίας, στη θέση «επί της δημοτικής οδού Στόμιο 
διασταύρωση με ε.ο. 8 (Οξύλιθος-Πλατάνα)» του Δήμου 
Κύμης - Αλιβερίου, Π.Ε. Εύβοιας, κατόπιν αιτήσεως της 
Διεύθυνσης Τεχνικών Έργων ΠΕ Εύβοιας. 

Αφού διαπιστώθηκε απαρτία κατά τις διατάξεις του 
άρθρου 14 του ν. 2690/1999, η Πρόεδρος κηρύσσει την 
έναρξη της συνεδρίασης, αφού η υπόθεση θεωρείται 
επείγουσα, λόγω παρέλευσης της προθεσμίας της παρ.3 
του άρθρου 5 του ν. 2971/2001, όπως κρίθηκε ωςτέτοια 
και από τα υπόλοιπα μέλη της Επιτροπής: 

Η Επιτροπή αφού έλαβε υπόψη: 

1. Το αριθμ.4040/22-06-2011 έγγραφο τμ. Συγκοινω¬ 
νιακών Έργων τηςΔιεύθυνσηςΤεχνικών Έργων Π.Ε. Εύ¬ 
βοιας, με το οποίο διαβιβάζεται τοπογραφικό διάγραμμα 
και ζητείται ο καθορισμός των ορίων αιγιαλού παραλί¬ 
ας, στην πιο πάνω περιοχή, για τις ανάγκες του έργου 
αντιμετώπισης καταπτώσεων κατολισθήσεων επί της 
δημοτικής οδού - διασταύρωση με ε.ο.8 (Οξύλιθος - Πλα¬ 
τάνα), η μελέτη του οποίου έχει ανατεθεί στη Σύμπραξη 

Γραφείων «ΛΙΟΝΤΟΣ & ΣΙΑ ΕΠΕ-ΣΤΑΜΑΤΗΣ ΠΑΝΑΓΙΩ¬ 
ΤΗΣ- ΑΝΑΕΥ5Ι5 Ε.Ε.-ΜΠΡΕΣΚΑΣ ΑΝ. - ΚΟΥΣΤΕΛΛΗΣ I.», 
με εττιβλέττουσα την ενδιαφερόμενη υπηρεσία. 

2. Τις διατάξεις του ν. 2971/2001 (ΦΕΚ 285τ. Α7 
19-12-01) «περί αιγιαλού - παραλίας», όπως τροποποι¬ 
ήθηκε, συμπληρώθηκε και ισχύει καθώς και της αριθμ. 
1089532πε/8205πε/Β0010/20-04-05 κοινής υπουργικής 
απόφασηςΥπουργών Οικονομίας και Οικονομικών και 
ΠΕΧΩΔΕ «περί στοιχείων καθορισμού αιγιαλού και πα¬ 
ραλίας». 

3. Τις διατάξεις του άρθρου 113 του ν. 3978/2011 
(ΦΕΚ137τ. Α72011), με τις οποίες τροποποιήθηκε το 
άρθρο 5 του ν. 2971/2001. 

4. Το αριθμ.ΦΙ 21/1287/03-10-2011 έγγραφο Κτη¬ 
ματικής Υπηρεσίας Εύβοιας προς την ενδιαφερόμενη 
Υπηρεσία, με την οποία ζητείται η υποβολή χάρτη ΓΥΣ 
κλιμ. 1:5000, με σημειωμένη τη θέση του καθορισμού, 
προκειμένου προωθηθεί προς το ΓΕΕΘΑ. 

5. Το αριθμ.ΦΙ 21 /οικ.205/26-01 -2012 έγγραφο Κτημα¬ 
τικής Υπηρεσίας Ν. Εύβοιας, με το οποίο διαβιβάστηκε η 
υπόθεση προς το ΓΕΕΘΑ, κατ' εφαρμογή της προαναφε- 
ρόμενης διάταξης (άρθρο 113 ν. 3978/2011). 

6. Το αριθμ.Φ119/176924/Σ.3862/27-08-2012 έγ¬ 
γραφο του ΓΕΕΘΑ, το οποίο από πλευράς αρμοδιοτή¬ 
των του, όπως αυτές απορρέουν από το άρθρο 17 του 
ν. 2971/2001, γνωμοδότησε ότι δεν έχει αντίρρηση για τη 
συνέχιση της διαδικασίας καθορισμού των ορίων αιγια- 
λού - παραλίας και τυχόν υπάρχοντος παλαιού αιγιαλού, 
στην υπόψη θέση. 

7. Την αριθμ. Φ93/6/07-05-2012 πρόσκληση της Προ¬ 
έδρου της, κατά το άρθρο 3 ν. 2971/2001, Επιτροπής 
καθορισμού ορίων αιγιαλού - παραλίας - παλαιού αιγι- 
αλού προς τα μέλη για επιτόπια μετάβαση στην περιοχή 
καθορισμού. 

8. Τα αριθμ. Φ122/Φ121/2130/18-12-2012 και Φ121/ 
οικ.1638/29-07-2013 έγγραφα της Κτηματικής Υπηρεσί¬ 
ας Ν. Εύβοιας προς την ενδιαφερόμενη υπηρεσία, μετά 
οποία ζητούνται τα διαγράμματα στα οποία θα έχει πε¬ 
ραστεί η πρόταση της Επιτροπής καθώς και συμληρω- 
ματικές διορθώσεις. 

9. Τις διατάξεις του άρθρου 11 του ν. 4281/2014 
(ΦΕΚ 160/τ. Α 72014), με τις οποίες αντί καταστάθηκαν, 
τροποποιήθηκαν και συμπληρώθηκαν οι διατάξεις των 
άρθρων 4,6 και 7 του ν. 2971/2001. 

10. Το αριθμ. Φ121/1999/12/21 -08-2014 έγγραφο 
Κτηματικής Υπηρεσίας Ν. Εύβοιας, προς την ενδιαφε¬ 
ρόμενη Υπηρεσία, με το οποίο ζητούνται τα οριστικά 
διαγράμματα για την ολοκλήρωση της υπόθεσης και 
παράλληλα ζητείται και η υποβολή γραπτής δήλωσης, 
εντός τασσόμενης προθεσμίας, για την ολοκλήρωση της 
εκκρεμούς υπόθεσης, όπως ορίζεται με τις παραπάνω 
διατάξεις (παρ. 4 άρθρου 11 ν. 4281/2014). 

11. Το αριθμ.95872/4275/Φ.Μ./05-09-2014 έγγραφο 
του τμ. Σ.Ε. της Διεύθυνσης Τ.Ε.Π.Ε. Εύβοιας, που υπο¬ 
βλήθηκε κατ' εφαρμογή της παραπάνω διάταξης, με 
το οποίο δηλώνεται ότι ο εν εξελίξει καθορισμός ορίων 
αιγιαλού - παραλίας να συνεχιστεί με τις διατάξεις του 
ν. 2971/2001, όπως αυτός ίσχυε πριν την τροποποίησή 
του, έγγραφο το οποίο κοινοποιείται και στον ανάδοχο 


της μελέτης προκειμένου να προσκομίσει τα διαγράμ¬ 
ματα με τις αιτούμενες διορθώσεις-συμπληρώσεις για 
την ολοκλήρωση του καθορισμού. 

12. Το από Σεπτέμβριο 2014 τοπογραφικό διάγραμμα, 
του διπλωματούχου πολιτικού μηχανικού Κώστα Λιο- 
ντού, με κλίμακα 1:1000, σε μια (1) πινακίδα αριθμ. οχ. 
ΚΘ-ΑΠ/01, που ελέγχθηκε για την ακρίβεια της αποτύ- 
πωσηςτην 13-06-2016 από το Δημήτριο Προκάκη, διπλ. 
αγρονόμο-τοπογράφο μηχανικό ΠΕ/Δ, υπάλληλο του 
αυτοτελούς Γραφείου Δημ. Περιουσίας Εύβοιας και θεω¬ 
ρήθηκε την ίδια η μερομηνία από την Αθανασία Γκάλφα, 
διπλ. πολιτικό μηχανικό ΠΕ/Δ, Προϊσταμένη της Περιφ/ 
κής Διεύθυνσης Δημ. Περιουσίας Θεσσαλίας - Στερεάς 
Ελλάδας, όπως ορίζουν οι διατάξεις του άρθρου 4 παρ. 2 
του ν. 2971/2001. 

13. Την αριθμ.5242/14-05-1981 (ΦΕΚ 407/Δ73-8-1981) 
απόφαση Νομάρχη Εύβοιας, με την οποία επικυρώθηκε 
η από 24-11-1980 έκθεση της αρμόδιας Επιτροπής και το 
από Αυγούστου 1980 τοπογραφικό διάγραμμα, σε κλί¬ 
μακα 1:500, του πολ.-τοπ. Μηχανικού Κ. Περδικάρη, που 
τη συνοδεύει, για τον καθορισμό του χειμερίου κύματος 
στη θέση Λάτσες, περιφ. Κοινότητας Πλατάνας Κύμης. 

14. Το γεγονός ότι η οριογραμμή του αιγιαλού, όπως 
αυτή εικονίζεται στο από Αυγούστου 1980 διάγραμμα, 
που συνοδεύει την ως άνω απόφαση, δεν δύναται να 
εφαρμοστεί στο παρόν τοπογραφικό διάγραμμα, δεδο¬ 
μένου ότι αυτό έχει συνταχθεί σε ανεξάρτητο σύστημα 
αναφοράς χωρίς να εμφανίζει κοινά σημεία με τη σημε¬ 
ρινή υφιστάμενη κατάσταση για τη γραφική του έστω 
εφαρμογή, οπότε απαιτείται επανακαθορισμός των 
ορίων, ο οποίος δύναται να κινηθεί και αυτεπαγγέλτως, 
κατ' εφαρμογή των διατάξεων της παρ.9 του άρθρου 5 
ν. 2971/2001. 

15. Την από επιτόπιο μετάβαση των μελών της Επι¬ 
τροπής, κατά την 04-04-2016, μετά την αριθμ. 3489/ 
01-04-2016 πρόσκληση της Προέδρου της, σχηματισθεί- 
σα αντίληψη για το πλάτος της βρέχόμενης ζώνης της 
ξηράς και άλλα συναφή στοιχεία που προβλέπονται από 
το άρθρο 9 του ν. 2971/2001 και ειδικότερα: 

α) τη γεωμορφολογία του εδάφους: 

ί. στο θαλάσσιο μέτωπο της ευρύτερης περιοχής, από 
το Στόμιο μέχρι την Πλατάνα έως και τον οικισμό της πα¬ 
ραλίας Κύμης, αναπτύσσεται σήμερα ο βασικός οδικός 
άξονας (ε.ο.) προσπέλασης προς το λιμάνι της Κύμης 
από το εθνικό δίκτυο (Χαλκίδα - Λέπουρα). Η παραλιακή 
αυτή οδός έχει κατασκευαστεί με επιχώσεις προς την 
παράκτια ζώνη για την αντιστήριξη και προστασία των 
οποίων έχουν κατασκευαστεί προς τα κατάντη διάφορα 
έργα (πασσαλότοιχοι, αναβαθμοί, τοιχία από άοπλο και 
οπλισμένο σκυρόδεμα κ.λπ.) με αποτέλεσμα να έχει περι¬ 
οριστεί σημαντικά το εύρος της φυσικής ακτής. Ειδικότε¬ 
ρα η μορφολογία της ακτής της εξεταζόμενης περιοχής 
συνίσταται από την κορυφή 1 έως 10 από ογκολίθους 
προστασίας μέσου εύρους 5-6μ., από την κορυφή 10 
έως 13 το τοιχείο αντιστήριξης της οδού καταλήγει κα- 
τακόρυφα στη θάλασσα με εύρος ακτής από 0-3 μ. ενώ 
παρατηρούνται θραύσεις του τοιχείου και υποχώρηση 
του οδοστρώματος λόγω της υποσκαφής τους από τους 
προσπίπτοντες κυματισμούς. Κατά το υπόλοιπο τμήμα 

από κορυφή 13 έως 20 η ακτή συνίσταται από χαλικο- 
αμμούχο και αμμούχο υλικό πρόσφατων παράκτιων 
αποθέσεων με εύρος μεταβλητό από 2-14 μ. 

μ. Η συνεχόμενη της ακτής περιοχή ανάντη της ε.ο. εί¬ 
ναι λοφώδης, με έντονες κλίσεις κυρίως στο νότιο τμήμα 
της εξεταζόμενης περιοχής (κορυφή 1-15 αιγιαλού) που 
γίνονται ηπιότερες στην υπόλοιπη προς βορρά. Από τη 
γεωλογική χαρτογράφηση της περιοχής προκύπτει ότι τα 
ανάντη της οδού πρανή δομούνται από νότο προς βορ¬ 
ρά από λευκοκίτρινες έως κιτρινότεφρες αργιλικές-ασβε- 
σταργιλικές μάργες, από τεφρές έως τεφρόλευκες αργιλικές 
μάργες και από υλικά αποσάθρωσης-διάβρωσης μαργών 
που συσσωρεύονται κατά θέσεις αποκτώντας ικανό πάχος, 
λόγω δε της φύσηςτου υλικού παρουσιάζουν εκτεταμένες 
ζώνες αστάθειας. Με τη διάνοιξη της οδού προσπέλασης 
αποκόπηκε ο φυσικός πόδαςτου πρανούς με αποτέλεσμα 
να παρουσιάζονται φαινόμενα κατολισθήσεων και κατα¬ 
πτώσεων. Η περιοχή αποστραγγίζεται επιφανειακά από 
μικρά ρέματα που μέσω τεχνικών έργων εκβάλλουν στη 
Θάλασσα. Η περιοχή διέπεται από τις εκτός σχεδίου πολε- 
οδομικές διατάξεις και είναι πολύ αραιοδομημένη. 

Μί. Το φυσικό όριο βλάστησης, λόγω των υφιστάμε¬ 
νων έργων είναι σχεδόν ανύπαρκτο κατάντη της ε.ο., η 
όποια δε ελάχιστη βλάστηση μπορεί να χαρακτηριστεί 
ως φρυγανοειδής κυρίως χαμηλή ποώδης (αγριόχορτα). 

β) Το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι. 

γ) Τα πορίσματα από την εκτίμηση των μετεωρολογι¬ 
κών στοιχείων της περιοχής και ειδικότερα από τα ανε- 
μολογικά στοιχεία που προέρχονται από μακροχρόνιες 
παρατηρήσεις της περιόδου 1955-1988 του μετεωρο¬ 
λογικού σταθμού της Κύμης, από τα οποία προκύπτουν 
ότι οι επικρατούντες άνεμοι στην περιοχή είναι οι Β. με 
συχνότητα 34,5% και ακολουθούν οι ΒΔ και οι Δ (16,9 και 
15,4% αντιστοίχως). Δεσπόζοντες άνεμοι είναι οι ΒΔ, Β 
και Ν με ένταση 9 ΒθθυίοΓΐ πλην όμως οι άνεμοι Δ, ΝΔ, ΒΔ 
πνέουν στην περιοχή από την πλευρά της χέρσου και ως 
εκ τούτου δεν την επηρεάζουν, αντίθετα όλοι οι λοιποί 
άνεμοι από Β, Β.Α., Α., ΝΑ και Ν. διευθύνσεων επηρεάζουν 
την περιοχή από άποψη κυματισμού και λαμβάνονται 
υπόψη οτην εκτίμηση του μέγιστου κύματος. 

δ) Η μορφολογία του πυθμένα συνίσταται από πέτρες 
και άμμο, με ήπιες κλίσεις και μεσαία βάθη κοντά οτην 
ακτή, με την ισοβαθή των 10 μέτρων να βρίσκεται μέ¬ 
χρι 300 μ. από αυτή, όπως προκύπτει από το χάρτη ΓΥΣ 
1:50.000, ενώ βράχοι κάτω από την επιφάνεια της θά¬ 
λασσας βρίσκονται κατά διαστήματα κοντά στα παράλια. 

ε) Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μεγάλο ανάπτυγμα πελάγους, που σε συνδυασμό με τα 
προαναφερθέντα στοιχεία της μορφολογίας του πυθμέ¬ 
να και των ανέμων που την επηρεάζουν να αναμένεται 
μεγάλη ένταση κυματικού πεδίου. Όταν επικρατούν βό¬ 
ρειοι και νότιοι άνεμοι δημιουργείται κυματισμός ύψους 
2 μέχρι 4 μέτρων και η στάθμη της θάλασσας ανεβαίνει 
ή κατεβαίνει κατά 0,6 μέτρα όταν πνέουν νότιοι ή βό¬ 
ρειοι άνεμοι αντίστοιχα (στοιχεία από Πλοηγό 2011 /Δ' 
Έκδοση/ΓΤόμο). 


στ) Την ύπαρξη τεχνικών έργων οδοποιίας στην πε¬ 
ριοχή, που έχουν εκτελεστεί κατά το παρελθόν για τη 
διαπλάτυνση -βελτίωση και προστασία της επαρχια¬ 
κής οδού από τους προσπίπτοντες κυματισμούς, ώστε 
να επιτευχθεί μεγαλύτερη ασφάλεια κυκλοφορίας για 
να μπορεί να εξυπηρετηθεί ο κυκλοφοριακός φόρτος 
που υπάρχει λόγω του λιμανιού της Κύμης. Τμήμα της 
παραλιακής οδού υφίσταται τουλάχιστον από το έτος 
1945, όπως παρατηρείται και οτην αεροφωτογραφία 
λήψης 1945 και έχει χαρακτηρισθεί ως επαρχιακή δυ¬ 
νάμει του β.δ. 11/1956 (ΦΕΚ47/Α708-02-1956) «περί 
καθορισμού των επαρχιακών οδών του Νομού Εύβοιας 
κατά τις διατάξεις του νόμου 3155/1955 περί κατασκευής 
και συντηρήσεως οδών», θεωρείται νόμιμα υφιστάμενο 
και ως εκ τούτου το τμήμα αυτό του έργου λαμβάνεται 
υπόψη κατά τον καθορισμό του αιγιαλού, κατ’ εφαρμογή 
των διατάξεων της παρ. 1 περιπτ. στ του άρθρου 9 του 
ν. 2971/2001 και η οριογραμμή του αιγιαλού χαράσσεται 
στην τότε διαμορφωμένη κατάσταση της ακτής, όπως 
αναγνωρίζεται από την Α/Φ φωτοληψίας 1945. Το υπό¬ 
λοιπο τμήμα που αφορά διαπλάτυνση της οδού και έργα 
προστασίας και αντιστήριξης, τα οποία έχουν εκτελεστεί 
μεταγενέστερα και χωρίς την τήρηση της νόμιμης δια¬ 
δικασίας, δε λαμβάνονται υπόψη στον καθορισμό της 
οριογραμμής του αιγιαλού και περιλαμβάνονται εντός 
αυτού. 

ζ)Την ύπαρξη εγκεκριμένων χωροταξικών κατευθύν¬ 
σεων και χρήσεων γης που επηρεάζουν την παράκτια 
ζώνη και ειδικότερα: 

- το ΓΠΣ Κύμης, το οποίο εγκρίθηκε με την αριθμ. 
1229/49144/29-03-2013 (ΦΕΚ 140 ΑΑΠ/24-04-2013) 
απόφαση Γ.Γ. Αποκεντρωμένης Διοίκησης Θεσσαλίας- 
Στερεάς Ελλάδας και από το οποίο προκύπτουν τα πα¬ 
ρακάτω για την εξεταζόμενη περιοχή: 

ί. για όλο το παραλιακό μέτωπο: ενόψει του νέου χα¬ 
ρακτήρα του λιμανιού της Κύμης σε λιμάνι «εθνικής εμ¬ 
βέλειας» καθώς και τον «νέο διαπεριφερειακό άξονα», 
σκοπός του οποίου είναι να παραλάβει τον προορισμό 
των μετεπιβιβάσεων στο λιμάνι, εγκρίθηκε η αλλαγή 
του χαρακτήρα του άξονα παρ. Κύμης - Πλατάνα - παρ. 
Οξυλίθου. Συγκεκριμένα εγκρίθηκε η ένταξη του σε με¬ 
λέτη συνολικής ανάπλασης του ανατολικού θαλάσσιου 
μετώπου του Δήμου, με σκοπό τη μεγιστοποίηση του 
πλάτους της παραλίας, της απόδοσης σημαντικού τμή¬ 
ματος του οδοστρώματος στον πεζό και το ποδήλατο, 
αναβαθμίζοντας παράλληλα τον χαρακτήρα των παρά¬ 
κτιων εξυπηρετήσεων. 

Μ. Περιοχή από κορυφή 1-15 του αιγιαλού: η όμορη 
και στα ανάντη με τον παραλιακό δρόμο εκτός σχεδίου 
περιοχή έχει ενταχθεί σε περιοχή δασικών εκτάσεων με 
το στοιχείο Δ, η οποία προστατεύεται απόλυτα, σύμφωνα 
με τις προβλέψεις του υπάρχοντος θεσμικού καθεστώτος 
(ν. 998/1979 ως ισχύει), αναδεικνύοντας το λειτουργικό 
τους ρόλο ως περιβαλλοντικό απόθεμα, ιιι. περιοχή από 
κορυφή 15-20 του αιγιαλού: η όμορη και στα ανάντη με 
τον παραλακό δρόμο εκτός σχεδίου περιοχή έχει εντα¬ 
χθεί σε ζώνη γεωργικής γης με στοιχείο Γ1, που διαφυ- 
λάσσεται ως φυσικός πόρος με έλεγχο και περιορισμό 
δόμησης, με επιτρεπόμενες χρήσεις κτιρίων και εγκατα¬ 
στάσεων κοινής ωφέλειας, γεωργικών αποθηκών, αντλι- 




Τεύχος Δ'450/29.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


5779 


οστασίων, θερμοκηπίων, στεγάστρων, υδατοδεξαμενών 
και φρεατίων ενώ απαγορεύονται τα κτίρια αποθηκών 
οριζοντίου ή κατακόρυφου τύπου (σιλό), καθώς και οι 
λοιπές χρήσεις του π.δ. 24-05-1985 (ΦΕΚ 270/Δ'), που δεν 
συνάδουν με το γεωργικό χαρακτήρα.Το κατώτατο όριο 
κατάτμησης και αρτιότητας των γηπέδων έχει οριστεί 
στα έξι (6) στρέμματα, ενώ ισχύουν οι λοιποί όροι και 
περιορισμοί δόμησης, καθώς και οι παρεκκλίσεις αρτι¬ 
ότητας οι αναφερόμενοι στο ως άνω π.δ. 

η) Το γεγονός ότι στην περιοχή δεν υφίσταται κτημα¬ 
τολόγιο. 

θ)Την μη ύπαρξη ευπαθών οικοσυστημάτων καιπρο- 
στατευόμενων περιοχών. 

ι)Την μη ύπαρξη καταγεγραμμένων δημοσίων κτημά¬ 
των, αρμοδιότητας Υπ. Οικονομικών που βρίσκονται σε 
άμεση γειτνίαση με την παράκτια ζώνη. 

16. -Τα στοιχεία που προβλέπονται από το άρθρο 5 παρ. 
3 και το άρθρο 6 του ν. 2971 /2001 για τον καθορισμό του 
παλαιού αιγιαλού και στην προκειμένη περίπτωση: από 
την παρατήρηση της Α/Φ φωτοληψίας έτους 1945 καθώς 
και από την προσωπική μας αντίληψη προκύπτει ότι συ¬ 
νέπεια των εκτελεσθέντων τεχνικών έργων οδοποιίας και 
προστασίας και των εξ αυτών διενεργηθεισών προσχώ¬ 
σεων θαλασσίου χώρου έχει μετατοπιστεί η ακτογραμμή 
προςτη θάλασσα και έχει δημιουργηθεί χερσαίος χώρος, 
που κατά το παρελθόν αποτελούσε αιγιαλό και θάλασσα 
πλην όμως επειδή τα έργα αυτά δεν έχουν εκτελεστεί νο- 
μίμως δεν λαμβάνονται υπόψη από την Επιτροπή, ώστε να 
χαραχθεί οριογραμμή παλ. αιγιαλού. Επομένως ισχύουν 
τα αναφερόμενα στην παρ. 15 στ. του παρόντος. 

17. Την αριθμ. 1008866/763/Β0010/03-02-1999 
(ΦΕΚ 134/Δ703-03-1999) απόφαση Υπ. Οικονομικών, 
περί καθορισμού των ορίων αιγιαλού και δημιουργία 
ζώνης παραλίας στη θέση «Στόμιο Οξυλίθου», Ν. Εύβοιας 
που αποτελεί όμορη προς νότο περιοχή της εξεταζόμε¬ 
νης, καθώς και το διάγραμμα που τη συνοδεύει, βάσει 
του οποίου έγινε η απαιτούμενη συναρμογή των κορυ¬ 
φών αιγιαλού - παραλίας (κορυφές 1-1'). 

18. Την αριθμ. 5243/14-5-1981 (ΦΕΚ 549/Δ71 -10-1981) 
απόφαση Νομάρχη Εύβοιας και την αριθμ. Δ.183/20/ 
12-01-1982 (ΦΕΚ 211/Δ720-04-1982) απόφαση Υπ. Οι¬ 
κονομικών, με τις οποίες καθορίστηκαν αντιστοίχως η 
οριογραμμή του χειμερίου κύματος και η ζώνη παρα¬ 
λίας στη θέση «Κάτω Ποταμιά, Κύμης», Ν. Εύβοιας που 
αποτελεί όμορη προς βορρά περιοχή της εξεταζόμενης, 
καθώς και το διάγραμμα που τις συνοδεύουν, βάσει του 
οποίου έγινε η απαιτούμενη συναρμογή των κορυφών 
αιγιαλού - παραλίας (κορυφές 20-20 ). 

19. Για τον καθορισμό της οριογραμμής παραλίας η 
Επιτροπή αφού έλαβε υπόψη τις διατάξεις των άρθρων 
1 (παρ. 2), 2 (παρ. 3) και 7 (παρ. 1) του ν. 2971/2001 και 
συνεκτιμώνταςτα δεδομένα, που προαναφέρθηκαν και 
προβλέπονται από τις εγκ/νες χωροταξικές κατευθύνσεις 
(προστασία γεωργικής γης και δασικών εκτάσεων, ανά¬ 
πλαση θαλασσίου μετώπου με αλλαγή χαρακτήρα της 
ε.ο., δημιουργία ποδηλατοδρόμου κ.λπ.), προτείνει τη 
δημιουργία ζώνης παραλίας πλάτους δέκα (10) μέτρων, 
που θεωρείται απαραίτητη για την εξυπηρέτηση της 
ήπιας πρόσβασης στην ακτή και των προβλεπομένων 


κοινωφελών σκοπών. Ύστερα από τα παραπάνω η Επι¬ 
τροπή, αποφασίζει: 

1) Καθορίζει για πρώτη φορά επί του παραπάνω από 
Σεπτεμβρίου 2014 τοπογραφικού διαγράμματος, σε κλί¬ 
μακα 1:1000, σε μια πινακίδα με αριθμ. σχ.ΚΟ-ΑΠ/01: 

α. Την οριογραμμή του αιγιαλού με κόκκινη συνεχή 
πολυγωνική γραμμή με στοιχεία 1,2,..., 12 και 15,16,..., 
20, της οποίας οι κορυφές εξασφαλίζονται με συντεταγ¬ 
μένες εξαρτημένες από το κρατικό τριγωνομετρικό δί¬ 
κτυο σε Εγκάρσια Μερκατορική Προβολή στο Ελληνικό 
Γεωδαιτικό Σύστημα Αναφοράς 1987 (ΕΓΣΑ '87). 

β. Την οριογραμμή της παραλίας με κίτρινη συνεχή 

πολυγωνική γραμμή με στοιχεία 1", 2’,., 12' και 15', 

16',... 20', της οποίας οι κορυφές εξασφαλίζονται με συ¬ 
ντεταγμένες από το κρατικό τριγωνομετρικό δίκτυο σε 
Εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (ΕΓΣΑ '87). 

2) Επανακαθορίζει επί του ιδίου ως άνω διαγράμματος: 

α. Την οριογραμμή του αιγιαλού με κόκκινη συνεχή 

πολυγωνική γραμμή με στοιχεία ,12,...,15, της οποίας οι 
κορυφές εξασφαλίζονται με συντεταγμένες εξαρτημέ¬ 
νες από το κρατικό τριγωνομετρικό δίκτυο σε Εγκάρσια 
Μερκατορική Προβολή στο Ελληνικό Γεωδαιτικό Σύστη¬ 
μα Αναφοράς 1987 (ΕΓΣΑ '87). 

β. Την οριογραμμή της παραλίας με κίτρινη συνεχή 
πολυγωνική γραμμή με στοιχεία 12',..., 15', της οποίας οι 
κορυφές εξασφαλίζονται με συντεταγμένες από το κρα¬ 
τικό τριγωνομετρικό δίκτυο σε Εγκάρσια Μερκατορική 
Προβολή στο Ελληνικό Γεωδαιτικό Σύστημα Αναφοράς 
1987 (ΕΓΣΑ '87). 

3) Η οριογραμμή παραλίας καθορίζεται κατά τρόπο 
που να απέχει σταθερή απόσταση δέκα (10) μέτρων από 
την οριογραμμή του αιγιαλού, για να εξυπηρετηθούν οι 
σκοποί της παρ. 2 του άρθρου 1, της παρ. 3 του άρθρου 
2 και της παρ. 1 του άρθρου 7 του ν. 2971/2001. 

4) Υπάρχουν στη ζώνη παραλίαςτοιχεία, περιφράξεις, 
κλίμακες, τεχνικά, που δεν εξαιρούνται από αυτήν. 

5) Δεν καθορίζει οριογραμμή παλαιού αιγιαλού, κατ’ 
εφαρμογή των διατάξεων του άρθρου 4 εδάφιο 3 της 
αριθμ. 1089532πε/8205πε/Β0010/20-04-2005 κοινής 
υπουργικής αποφάσης Υπουργών Οικονομίας και Οικο¬ 
νομικών και ΠΕΧΩΔΕ, καθώς τα τεχνικά έργα που έχουν 
εκτελεστεί, συνεπεία των οποίων έχει μεταβληθεί η αρ¬ 
χική μορφολογία του αιγιαλού δεν είναι νόμιμα. 

6) Την ακύρωση της αριθμ.5242/14-05-1981 (ΦΕΚ 407/ 
Δ703-08-1981) απόφασης Νομάρχη Εύβοιας, με την 
οποία επικυρώθηκε η από 24-11-1980 Έκθεση της 
αρμόδιας Επιτροπής και το από Αυγούστου 1980 το- 
πογραφικό διάγραμμα, σε κλίμακα 1:500, του πολ.-τοπ. 
Μηχανικού Κ. Περδικάρη, που τη συνοδεύει, για τον κα¬ 
θορισμό του χειμερίου κύματος στη θέση Λάτσες, περιφ. 
Κοινότητας Πλατάνας Κύμης, που επανακαθορίζεται με 
την παρούσα, με τα πιο πάνω αναφερόμενα στοιχεία. 

Η Επιτροπή 

Η Πρόεδρος Τα Μέλη 

ΑΘΑΝΑΣΙΑ ΓΑΛΦΑ 1. ΕΥΑΓΓΕΛΟΣ ΛΑΜΠΡΟΥ 

2. ΔΗΜΗΤΡΙΟΣ ΠΡΟΚΑΚΗΣ 

3. ΤΡΙΑΝΤΑΦΥΛΛΙΑ ΚΑΡΑΒΑ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 

